Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
6. februára 2002
K materiálu č. 794/2002
K bodu č. 4

     

S T A N O V I S K O

k návrhu zákona, ktorým sa mení a dopĺňa zákon Národnej rady SR č. 10/1996 Z.z. o kontrole v štátnej správe    

I
Návrh zákona, ktorým sa mení a dopĺňa zákon Národnej rady Slovenskej republiky č.10/1996 Z.z. o kontrole v štátnej správe predkladá na rokovanie vlády SR vedúci Úradu vlády SR a podpredseda vlády SR pre ekonomiku na základe úlohy č. C.1.  vyplývajúcej z uznesenia vlády SR č.456/2001 k návrhu zákona o finančnej kontrole a vnútornom audite.
                                                                II
Účelom predkladanej novely je vytvoriť právne podmienky a stanoviť jednoznačné zákonné kontrolné kompetencie pre činnosť kontrolného mechanizmu v štátnej správe pre potreby vlády SR.
                                                               III 
Sekcia Inštitút pre aproximáciu práva uplatňuje k predkladanému materiálu nasledovné stanovisko: 
Predkladateľ v doložke zlučiteľnosti konštatuje, že návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení, ani medzi priority odporúčané v Bielej knihe  a v práve Európskej únie nie je problematika návrhu zákona upravená. S týmto konštatovaním SIAP súhlasí. 
Z predkladacej správy vyplýva, že návrh zákona je spracovaný na základe uznesenia vlády SR č.456/2001 k návrhu zákona o finančnej kontrole a vnútornom audite (úloha č. C.1) a na základe uznesenia vlády SR č. 685/2001 ku koncepcii zabezpečenia výkonnostných auditov Úradom SR v podobe kontroly efektívnosti  v súlade s dokumentom Audit, ktorým sa zavádza kontrola efektívnosti štátnej správy (vytvorenie jednotky kontroly efektívnosti na Úrade vlády SR). Problematika kontroly v štátnej správe nie je priamo upravená právom EÚ, dotýka sa jej však nepriamo, a to prostredníctvom uvedených dokumentov. Povinnosť upraviť oblasť finančnej kontroly vyplýva zo zásad, priorít a cieľov stanovených v NPAA, v Partnerstve pre vstup (dokončenie vykonávacích právnych predpisov pre internú finančnú kontrolu, zaručiť riadne fungovanie centrálnej jednotky pre koordináciu a harmonizáciu metodiky finančného riadenia a kontroly a interného auditu v celej vláde, vytvoriť útvary interného auditu vo výdavkových strediskách, rozpracovať príručky o audite a revízne záznamy uplatniteľné na kontrolu prostriedkov ES takým istým spôsobom ako na kontrolu prostriedkov zo štátneho rozpočtu, určiť vhodné ústredné kontaktné miesto na ochranu finančných záujmov spoločenstva a začať prostredníctvom tohoto kontaktného miesta efektívnu spoluprácu s OLAF) a zo screeningu ( kapitola č. 28 -  finančná kontrola). Týka sa to najmä bodu 2 článku I, podľa ktorého Úrad vlády SR môže na základe rozhodnutia vlády SR vykonať kontrolu použitia prostriedkov určených na plnenie úloh štátnej správy vrátane prostriedkov poskytnutých zo zahraničia. Finančná spolupráca (nakladanie s prostriedkami ES) je upravená v oddieli  VIII Európskej dohody o pridružení, ktorá je súčasťou acquis communautaire i slovenského právneho poriadku. Z tohto dôvodu je potrebné uviesť v bode 3 doložky zlučiteľnosti s právom ES a EÚ v súlade s legislatívnymi pravidlami vlády, že návrhom zákona sa plnia úlohy obsiahnuté v NPAA a Partnerstve pre vstup a SR plní svoj záväzok vyplývajúci z oddielu VIII Európskej dohody o pridružení.  

Bratislava | 04.02.2002
Vypracoval: | Mgr.Silvia Fajtáková
Tel.: | 57295646

JUDr. Mária Krošlákovágenerálna riaditeľka